stanford-oval/wikipedia huggingface dataset:
วัดโคก (จังหวัดเพชรบุรี)
รายนามเจ้าอาวาส

พระตั้ว
พระทิม
พระเปี่ยม พ.ศ. 2487–2488
พระน้อย พ.ศ. 2489–2513
พระครูประทีปพัชรคุณ พ.ศ. 2514–2537
พระใบฎีกายิ่ง ธมมปาโล พ.ศ. 2538 –
พระครูวินัยธรสะพรั่ง สุธญาโณ พ.ศ 2564
พระมหาวรพต คัมพีรปัญโย พ.ศ  2564
วิกฤตการณ์ลิเบีย (พ.ศ. 2554–ปัจจุบัน)

สถานการณ์ทางทหารปัจจุบันของสงครามกลางเมืองลิเบีย

  ครอบครองโดย Tobruk-led Government และ Libyan National Army
  ครอบครองโดย Government of National Accord และ Allies
  ครอบครองโดย National Salvation Government
  ครอบครองโดย the Mujahedeen Councils of Derna, Benghazi and Adjabiya
  ครอบครองโดย local forces
  ครอบครองโดย Tuareg forces
วิกฤตการณ์ลิเบีย หมายถึงความขัดแย้งที่ยังดำเนินอยู่ในลิเบีย เริ่มขึ้นด้วยการประท้วงและการเดินขบวนครั้งใหญ่ทั่วประเทศจากกระแสอาหรับสปริงเพื่อต่อต้านรัฐบาลของมูอัมมาร์ กัดดาฟี แล้วลุกลามกลายเป็นสงครามกลางเมืองลิเบียครั้งที่หนึ่ง เมื่อวันที่ 26 กุมภาพันธ์ ฝ่ายกบฏสามารถควบคุมหัวเมืองและนครชายฝั่งได้หลายแห่ง โดยที่ฝ่ายที่สนับสนุนกัดดาฟียังคงควบคุมเมืองชายฝั่งบ้านเกิดของกัดดาฟี เซิร์ทและเมืองบานีวาลิคทางตอนใต้ของกรุงตริโปลี วันที่ 22 สิงหาคม พ.ศ. 2554 กองกำลังฝ่ายกบฏเข้ายึดครองกรุงตริโปลีได้อย่างเบ็ดเสร็จ และสามารถขับไล่กัดดาฟีกับผู้สนับสนุนจนต้องถอยร่นออกไปยังที่มั่นแห่งสุดท้ายคือเมืองเซิร์ท สงครามกลางเมืองระหว่างสองฝ่ายดำเนินมาถึงวันที่ 20 ตุลาคม พ.ศ. 2554 ที่เมืองเซิร์ท ขบวนรถของกัดดาฟีและผู้ติดตามถูกโจมตีด้วยขีปนาวุธของนาโต้ระหว่างการหลบหนี ผู้ติดตามถูกสังหารระหว่างการสู้รบ ขณะที่กัดดาฟีในสภาพบาดเจ็บสาหัสถูกควบคุมตัวและเสียชีวิตในเวลาต่อมา ส่วนมูตัสซิมบุตรชายของกัดดาฟีและอาบู บาค์ร ยูนิส อดีตรัฐมนตรีกลาโหม ก็ถูกสังหารเสียชีวิตในวันเดียวกัน
แม้รัฐบาลกัดดาฟีจะถูกโค่นล้ม แต่ลิเบียยังคงประสบปัญหาความขัดแย้ง หลังการเลือกตั้งในเดือนมิถุนายน พ.ศ. 2557 ลิเบียแตกออกเป็นสองฝ่าย ได้แก่ ฝ่ายรัฐบาลปรองดองแห่งชาติ (Government of National Accord) ซึ่งเป็นรัฐบาลที่สหประชาชาติให้การรับรอง มีศูนย์กลางอยู่ที่ตริโปลี และฝ่ายสภาผู้แทนราษฎรลิเบีย (House of Representatives) มีฐานอยู่ที่โตบรูค ทั้งสองฝ่ายรวมถึงฝ่ายรัฐอิสลามอิรักและเลแวนต์ ต่างสู้รบในสงครามกลางเมืองลิเบียครั้งที่สอง เดือนพฤษภาคม พ.ศ. 2559 กองกำลังฝ่ายรัฐบาลปรองดองแห่งชาติยึดเมืองเซิร์ตจากฝ่ายรัฐอิสลามอิรักและเลแวนต์ได้สำเร็จ ส่งผลให้รัฐอิสลามอิรักและเลแวนต์เสียที่มั่นสำคัญทั้งหมดในลิเบีย ต่อมาในวันที่ 23 ตุลาคม พ.ศ. 2563 ฝ่ายรัฐบาลปรองดองแห่งชาติบรรลุข้อตกลงหยุดยิงถาวรกับกองทัพแห่งชาติลิเบียที่ภักดีต่อฝ่ายสภาผู้แทนราษฎร และจัดตั้งรัฐบาลร่วมเฉพาะกาลขึ้นในเดือนมีนาคม พ.ศ. 2564 เพื่อบริหารรัฐการก่อนมีการเลือกตั้งทั่วไปในเดือนธันวาคม พ.ศ. 2564
วัดมหาทลาย

| วัดมหาทลาย |
| --- | --- |

ที่ตั้ง: ตำบลไผ่ลิง อำเภอพระนครศรีอยุธยา จังหวัดพระนครศรีอยุธยา
ประเภท: วัดร้าง
 สถานีย่อยพระพุทธศาสนา
วัดมหาทลาย โบราณสถานประเภทวัดร้างตั้งอยู่นอกเกาะเมืองอยุธยาทางด้านทิศตะวันออกบริเวณ สนามกีฬากลางจังหวัดพระนครศรีอยุธยา ในปัจจุบันที่ ตำบลไผ่ลิง อำเภอพระนครศรีอยุธยา จังหวัดพระนครศรีอยุธยา
วัดนี้ไม่ปรากฏหลักฐานว่าสร้างสมัยไหนและใครเป็นผู้สร้างแต่จากการเข้ามาสำรวจของอาจารย์ น. ณ ปากน้ำ หรือ อาจารย์ประยูร อุลุชาฎะ ศิลปินแห่งชาติ สาขาทัศนศิลป์ (จิตรกรรม) ประจำปี พุทธศักราช 2535 เมื่อวันที่ 25 กุมภาพันธ์ พ.ศ. 2510 ท่านได้ค้นพบใบเสมาหินทรายแดง และอิฐก้อนโต ๆ ท่านจึงสันนิษฐานว่าน่าจะเป็นวัดที่สร้างสมัยอยุธยาตอนกลาง นอกจากนี้ชาวบ้านยังได้บอกท่านว่า พระบาทสมเด็จพระจุลจอมเกล้าเจ้าอยู่หัว ได้เคยเสด็จมาที่วัดแห่งนี้
โดยวัดมหาทลายแห่งนี้ยังเคยเป็นที่ประทับของ พระบาทสมเด็จพระพุทธยอดฟ้าจุฬาโลกมหาราช ขณะออกผนวชและจำพรรษาที่วัดนี้เป็นเวลา 1 พรรษา ปัจจุบันวัดมหาทลายเหลือเพียง ซากฐานและกำแพงพระวิหาร กรมศิลปากรได้ขึ้นทะเบียนวัดมหาทลายเป็นโบราณสถาน เมื่อ พ.ศ. 2546
โบราณสถาน

วิหารก่อด้วยอิฐถือปูนมีแผนผังเป็นรูปสี่เหลี่ยมผืนผ้า ขนาด 7.60 X 10 เมตร สร้างขึ้นในสมัยอยุธยาตอนปลาย ราวพุทธศตวรรษที่ 22-23 องค์การบริหารส่วนจังหวัดพระนครศรีอยุธยาและสำนักศิลปากรที่ 3 พระนครศรีอยุธยา ได้ทำการปรับภูมิทัศน์รอบพื้นที่โบราณสถานและบูรณปฏิสังขรณ์วิหารเพื่อเป็นสถานที่ท่องเที่ยวเชิงประวัติศาสตร์
วัดบ้านทึง

| วัดบ้านทึง |
| --- | --- |


ที่ตั้ง: ตำบลสามชุก อำเภอสามชุก จังหวัดสุพรรณบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดบ้านทึง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสามชุก อำเภอสามชุก จังหวัดสุพรรณบุรี
ประวัติ

วัดบ้านทึง เดิมทีวัดบ้านทึงมีอยู่ 2 วัดมีเขตติดต่อกัน คือวัดโพธิเงินและวัดโพธิ์ทอง วัดโพธิ์เงินเป็นที่ตั้งของวัดบ้านทึงในปัจจุบัน ส่วนวัดโพธิ์ทองปัจจุบันเป็นที่ตั้งของโรงเรียนประชาบาล
มีตำนานเล่าว่า วัดแห่งนี้สร้างขึ้นในสมัยพระเจ้าอู่ทอง พระองค์ได้สร้างวัดให้แก่มเหสีฝ่ายซ้ายและฝ่ายขวาของพระองค์ คือ วัดโพธิ์เงินและวัดโพธิ์ทอง อีกตำนานหนึ่งเล่าว่า สมัยนั้นเกิดโรคห่าระบาดหนัก มีผู้คนล้มตายเป็นจำนวนมาก พระองค์จึงอพยพผู้คนหนีออกจากเมืองทางเกวียน จนมาถึงบ้านทึงแอกเกวียนได้หักลงจึงได้หยุดซ่อมและรอเป็นเวลาหลายวัน จากนั้นได้สั่งให้สร้างวัดขึ้นบริเวณนั้น 3 แห่ง คือ วัดบางแอก วัดรอ และวัดบ้านทึง กล่าวกันว่ามีผู้ติดตามพระองค์ได้ไปขอฟางจากชาวบ้านมาให้วัวกินแต่ชาวบ้านไม่ให้ ต่อมาก็ให้ไปขอหนังสำหรับผูกแอกเกวียน ชาวบ้านก็ไม่ให้ พระเจ้าอู่ทองจึงเรียกชาวบ้านแห่งนี้ว่า พวกบ้านขี้ทึ้ง (บ้านคนขี้เหนียว) ต่อมาได้เพี้ยนมาเป็นบ้านทึง วัดบ้านทึงยังปรากฏอยู่ในนิราศสุพรรณโดยสุนทรภู่
เสนาสนะ

ภายในบริเวณวัดบ้านทึงมีโบราณวัตถุและโบราณสถานที่สำคัญหลายอย่าง เช่น วิหารเป็นอาคารก่ออิฐถือปูนรูปสี่เหลี่ยมผืนผ้ากว้าง 8.5 เมตร ยาว 13 เมตร ผนังด้านหน้าเจาะช่องประตู 3 ช่อง เป็นแบบซุ้มประตูวงโค้ง ส่วนผนังด้านหลังทั้งสองเจาะช่องหน้าต่างวงโค้งด้านละ 3 ช่อง อาคารหลังนี้ส่วนของหลังคาได้พังทลายลงมาหมดแล้ว จากรูปแบบของอาคารสันนิษฐานว่าเป็นศิลปะอยุธยา
หอไตรอยู่ทางด้านทิศตะวันตกของวิหาร เป็นอาคาร 2 ชั้น มีผังเป็นทรงสี่เหลี่ยมผืนผ้า กว้าง 4.5 เมตร ยาว 7 เมตร อาคารชั้นล่างมีช่องประตูอยู่ทางด้านทิศตะวันตกและทิศใต้โดยทำเป็นช่องประตูจริง 1 ช่อง และมีช่องหน้าต่างรูปวงโค้งขนาบอยู่ด้านข้างส่วนผนังด้านทิศเหนือและทิศตะวันออกเจาะช่องหน้าต่างวงโค้ง 3 ช่องเรียงกัน อาคารชั้นบน มีพื้นเป็นไม้กระดาน ผนังด้านทิศตะวันตกทิศใต้และทิศตะวันตกทิศใต้และทิศตะวันออก เจาะเป็นช่องประตูวงโค้งอยู่ตรงกลางโดยมีซุ้มประตูหลอกขนาบอยู่ทั้งสองข้าง ส่วนผนังด้านทิศเหนือทำเป็นช่องหน้าต่างรูปวงโค้ง 3 บานเรียงกัน กุฏิไม้อายุกว่า 100 ปี ประมาณ 10 หลัง และพระพุทธรูปปางไสยาสน์หรือพระนอนสมัยอยุธยา
มิกิ ฟูจิโมโตะ

| มิกิ ฟูจิโมโตะ  藤本美貴 |
| --- | --- |
ฟูจิโมโตะใน ค.ศ. 2010
ข้อมูลพื้นฐาน
เกิด:  (1985-02-26) 26 กุมภาพันธ์ ค.ศ. 1985 (39 ปี) ทากิกาวะ จังหวัดฮกไกโด ประเทศญี่ปุ่น
แนวเพลง: เจป็อป
อาชีพ: นักแสดง นักร้อง
ช่วงปี: 2001–ปัจจุบัน
ค่ายเพลง: hachama (2001-2003) เซติมะ (2003-2007) Rice Music (2008)

เว็บไซต์: www.jp-r.co.jp/fujimotomiki
นักดนตรี
มิกิ ฟูจิโมโตะ (ญี่ปุ่น: 藤本美貴; โรมาจิ: Fujimoto Miki, เกิดวันที่ 26 กุมภาพันธ์ ค.ศ. 1985) เป็นนักร้องหญิงชาวญี่ปุ่น เธอเป็นอดีตศิลปินเดี่ยวของเฮลโล! โปรเจกต์และเป็นอดีตสมาชิกรุ่นที่ 6 ของมอร์นิงมูซูเมะ
ประวัติการทำงาน > ศิลปินเดี่ยว: ค.ศ. 2001 - ค.ศ. 2003

ในปี ค.ศ. 1999 ฟูจิโมโตะเคยเข้าร่วมโครงการ "อเว็กซ์ดรีม 2000" แต่เธอตกรอบ และหลังจากนั้นต่อมาในปี ค.ศ. 2000 เธอได้เข้าร่วมโครงการ "มอร์นิงมูซูเมะ สึอิกะออดิชัน ครั้งที่ 3" เพื่อที่จะเป็นหนึ่งในสมาชิกรุ่นที่ 4 ของมอร์นิงมูซูเมะ สุดท้ายเธอได้ตกรอบในรอบชิงชนะเลิศ
ในข่วงปลายปี ค.ศ. 2001 ฟูจิโมโตะได้ปรากฏตัวครั้งแรกอย่างเป็นทางการในฐานะศิลปินเดี่ยวของค่ายเฮลโล! โปรเจกต์ หลังจากที่เธอได้รับการฝึกในค่าย และในปี ค.ศ. 2002 เธอได้มีผลงานซิงเกิลและอัลบั้มจนถึงช่วงปี ค.ศ. 2003
ประวัติการทำงาน > มอร์นิงมูซูเมะ : ค.ศ. 2003 – 2007

วันที่ 7 มกราคม ค.ศ. 2003 ฟูจิโมโตะได้ประกาศเข้าร่วมมอร์นิงมูซูเมะในฐานะสมาชิกรุ่นที่ 6 อย่างเป็นทางการ และหลังจากนั้นสึงกุก็ได้ดึงตัวเธอเข้าร่วมมอร์นิงมูซูเมะพร้อมกับ เอริ คาเม, ซายูมิ มิจิชิเงะ และเรนะ ทานากะ ซึ่งทั้ง 3 คนได้ผ่านการคัดเลือกจากโครงการ "เลิฟออดิชัน 2002"
วันที่ 7 พฤษภาคม ค.ศ. 2007 หลังจากที่ฮิโตมิ โยชิซาวะ ได้สำเร็จการศึกษาจากมอร์นิงมูซูเมะ ฟูจิโมโตะได้เป็นหัวหน้าวงเป็นคนถัดมา
วันที่ 1 มิถุนายนปีเดียวกัน ฟูจิโมโตะได้ถูกปลดจากมอร์นิงมูซูเมะอย่างกระทันหัน หลังจากที่เป็นหัวหน้าวงของมอร์นิงมูซูเมะเพียง 25 วัน เนื่องจากเธอตกเป็นข่าวฉาวกับนักแสดงตลกหนุ่ม "โทโมฮารุ โชจิ" และวันต่อมา ไอ ทากาฮาชิได้รับตำแหน่งหัวหน้าวงแทนฟูจิโมโตะหลังจากเกิดเหตุการณ์ครั้งนั้น
ชีวิตส่วนตัว

ฟูจิโมโตะกับ "โทโมฮารุ โชจิ" ได้ตกเป็นข่าวฉาวในนิตยสารฟรายเดย์ (FRIDAY) ในปี ค.ศ. 2007 ต่อมาวันที่ 3 กรกฎาคม ค.ศ. 2009 เธอและโชจิได้เข้าพิธีสมรสอย่างเป็นทางการ และทั้งคู่ได้มีบุตรและธิดารวมเป็น 3 คน บุตร 1 คน และ ธิดา 2 คน
ผลงาน > อัลบั้มเพลง

| ชื่ออัลบั้ม | ชื่อภาษาญี่ปุ่น/อังกฤษ | วันที่วางจำหน่าย | ยอดขายภายในสัปดาห์แรก (ก็อปปี) | ยอดขายรวม (ก็อปปี) |
| --- | --- | --- | --- | --- |
| มิกิ ① | MIKI ① | 26 กุมภาพันธ์ ค.ศ. 2003 | 93,475 | 128,502 |
ผลงาน > เพลงซิงเกิล

| ชื่อเพลง | ชื่อภาษาญี่ปุ่น/อังกฤษ | วันที่วางจำหน่าย | ยอดขายภายในสัปดาห์แรก (ก็อปปี) | ยอดขายรวม (ก็อปปี) |
| --- | --- | --- | --- | --- |
| อาเอไนนาไงนิจิโยบิ | 会えない長い日曜日 | 13 มีนาคม ค.ศ. 2002 | ,610 | 43,670 |
| ซตโตะคูจิซูเกเตะ กิวต์โตะดากิชิเมเตะ | そっと口づけて ギュッと抱きしめて | 12 พฤษภาคม ค.ศ. 2002 | 24,730 | 40,20020 |
| โรแมนติค อูกาเระโมเดะ | ロマンティック浮かれモード | 4 กันยายน ค.ศ. 2002 | 38,20060 | 62,000 |
| บอยเฟรนด์ | ボーイフレンド | 7 พ.ย. ค.ศ. 2002 | 36,290 | 48,555 |
| บูกีเทรน ‘03 | ブギートレイン'03 | 5 กุมภาพันธ์ ค.ศ. 2003 | 37,410 | 50,737 |
ผลงาน > วิดีโอ

| ชื่อชุด | ชื่อภาษาญี่ปุ่น/อังกฤษ | วันที่วางจำหน่าย |
| --- | --- | --- |
| ฟูจิโมโตะ ซิงเกิลเอ็มคลิปส์ ① | 藤本シングルMクリップス① | 2 ตุลาคม ค.ศ. 2002 |
| ซิงเกิลวี: บอยเฟรนด์ | シングルV「ボーイフレンド」 | 18 ธันวาคม ค.ศ. 2002 |
| ซิงเกิลวี: บูกีเทรน ‘03 | シングルV「ブギートレイン'03」 | 5 กุมภาพันธ์ ค.ศ. 2003 |
| อาโลเฮลโล! ฟูจิโมโตะ มิกิ | アロハロ！藤本美貴 | 25 เมษายน ค.ศ. 2003 |
| ฟูจิโมโตะ มิกิ เฟิรสท์ไลฟว์ทัวร์ ค.ศ. 2003 สปริง ~มิกิ 1~ | 藤本美貴 FIRST LIVE TOUR ค.ศ. 2003 SPRING ～MIKI①～ | 18 มิ.ย. ค.ศ. 2003 |
ผลงาน > สมุดรวมภาพถ่าย

| ชื่อผลงาน | ชื่อภาษาญี่ปุ่น/อังกฤษ | วันที่วางจำหน่าย |
| --- | --- | --- |
| อายายะโตะตตี | アヤヤとミキティ | 10 เมษายน ค.ศ. 2003 |
| อาโลเฮลโล! ฟูจิโมโตะ มิกิ | アロハロ！藤本美貴写真集 | 17 พฤษภาคม ค.ศ. 2003 |
| ตตี | Mikitty | 24 มกราคม 2004 |
| เรียล 226 | リアル226 | 24 กุมภาพันธ์ ค.ศ. 2005 |
| เจริ | cheri | 17 ธันวาคม ค.ศ. 2005 |
| เกอร์ | COEUR | 27 ธันวาคม 2006 |
ผลงาน > ภาพยนตร์

| ชื่อเรื่อง | ชื่อภาษาญี่ปุ่น/อังกฤษ | ช่วงเวลาที่ออกฉาย |
| --- | --- | --- |
| 17ไซ ~ทาบิดาจิโนะฟูตาริ | 17才〜旅立ちのふたり〜 | ค.ศ. 2003 |
ผลงาน > ละครโทรทัศน์

| ชื่อเรื่อง | ชื่อภาษาญี่ปุ่น/อังกฤษ | ช่วงเวลาที่ออกฉาย |
| --- | --- | --- |
| เท็นชิโนะอูตาโงเอะ ~โชวนิเบียวอุโตโนะคิเซกิ~ | 天使の歌声〜小児病棟の奇跡〜 | ค.ศ. 2002 |
| ชินชุง ไวด์ จิไดเงกิ: รีวมะกะยูกุ | 新春ワイド時代劇　竜馬がゆく | ค.ศ. 2004 |
ผลงาน > ภาพยนตร์โฆษณา

เอซากิกูลิโกะ: พานัปปุ ฟรุทส์
ดูเพิ่ม

เฮลโล! โปรเจกต์
มอร์นิงมุซุเมะ
โกมัตโต
คันทรีมุซุเมะ
แกม
มอร์นิงมุซุเมะ โอโตเมะกูมิ
โอโดรุ 11
11 วอเตอร์
เอช.พี. ออลสตาร์ส
เซ็กซี โอโตนาจัง
แหล่งข้อมูลอื่น

old/official Hello! Project profile
J.P ROOM Inc official site
Miki Fujimoto Official Blog
Miki Fujimoto ที่อินเทอร์เน็ตมูวีเดตาเบส
Hello! Project Stats[ลิงก์เสีย]
Yankinuki Mikitei company website
Miki Fujimoto's YouTube channel
| ด ค กเฮลโล! พรอเจกต์ |
| --- | --- |
วงไอดอลหลัก (วงหลัก):  มอร์นิงมูซูเมะ  แองจูลูม  จูซ=จูซ  สึบากิแฟคตอรี  บียอนด์  โอจะ นอร์มา 
วงไอดอลในปัจจุบัน:  มอร์นิงมูซูเมะ  แองจูลูม  จูซ=จูซ  สึบากิแฟคตอรี  บียอนด์  โอจะ นอร์มา  เฮลโล! โปรเค็งชูเซ  เฮลโล! โปรเค็งชูเซ ฮกไกโด 
วงไอดอลในอดีต:  ไทโยโตะซิสโคมูน  โคโคนัทส์มูซูเมะ  คันทรีมูซูเมะ  เมลอนคิเน็มบิ  เชกิ-ดอล  เฮลโล! พรอเจกต์ คิดส์  ดับเบิลยู  บียูเด็ง  คิวต์  โบโน!  คันทรีเกิร์ล  โคบูชิแฟคตอรี 
นักร้องเดี่ยวที่จบการศึกษา:  มิจิโยะ เฮเกะ  จินัตสึ มิโยชิ  ยูกิ มาเอดะ  อายะ มัตสึอูระ  อัตสึโกะ อินาบะ  ยูโกะ นากาซาวะ  ริกะ อิชิอิ  มิกิ ฟูจิโมโตะ  มากิ โกโตะ  เค ยาซูดะ  นัตสึมิ อาเบะ  คาโอริ อีดะ  มาริ ยางูจิ  เอริกะ มิโยชิ  ยูอิ โอกาดะ  เอรินะ มาโนะ  ฮิโตมิ โยชิซาวะ  โนโซมิ สึจิ  มาโกโตะ โองาวะ  อาซามิ คนโนะ  มิตสึอิ ไอกะ  ริโฮะ ซายาชิ 
ค่ายเพลง:  เซติมะ  ฮาจามะ  พิคโกโล ทาวน์ 
| ด ค กมอร์นิงมูซูเมะ |
| --- | --- |
 เอรินะ อิกูตะ  อายูมิ อิชิดะ  ซากูระ โอดะ  มิกิ โนนากะ  มาเรีย มากิโนะ  อากาเนะ ฮากะ  เรนะ โยโกยามะ  ริโอ คิตางาวะ  โฮมาเระ โอกามูระ  เมอิ ยามาซากิ  ริโอ ซากูราอิ  ฮารูกะ อิโนอูเอะ  อาโกะ ยูมิเงตะ 
อดีตสมาชิก:  อาซูกะ ฟูกูดะ  อายะ อิชิงูโระ  ซายากะ อิจิอิ  ยูโกะ นากาซาวะ  มากิ โกโต  เค ยาซูดะ  นัตสึมิ อาเบะ  โนโซมิ สึจิ  ไอ คาโงะ  คาโอริ อีดะ  มาริ ยางูจิ  ริกะ อิชิกาวะ  อาซามิ คนโนะ  มาโกโตะ โองาวะ  ฮิโตมิ โยชิซาวะ  มิกิ ฟูจิโมโตะ  โคฮารุ คูซูมิ  เอริ คาเม  หลี่ ฉุน  เฉียน หลิน  ไอ ทากาฮาชิ  ริซะ นีงากิ  ไอกะ มิตสึอิ  เรนะ ทานากะ  ซายูมิ มิจิชิเงะ  ริโฮะ ซายาชิ  คานง ซูซูกิ  ฮารูกะ คูโด  ฮารูนะ โองาตะ  ฮารูนะ อีกูโบะ  มาซากิ ซาโต  ชิซากิ โมริโตะ  คาเอเดะ คากะ  มิซูกิ ฟูกูมูระ 
สตูดิโออัลบั้ม:  เฟิสต์ไทม์  เซคเคินด์มอร์นิง  เทิร์ด -เลิฟพาราไดซ์-  4th Ikimasshoi!  No. 5  Ai no Dai 6 Kan  Rainbow 7  7.5 Fuyu Fuyu Morning Musume Mini!  Sexy 8 Beat  Platinum 9 Disc  10 My Me  Fantasy! Jūichi  12, Smart  13 Colorful Character  14 Shō: The Message  15 Thank You, Too  ฮาทาชิ โนะ มอร์นิงมูซูเมะ  16th: That's J-pop 
อัลบั้มคัฟเวอร์:  Cover You 
รวบรวม:  เบสท์! มอร์นิงมูซูเมะ 1  เบสท์! มอร์นิงมูซูเมะ 2  Early Single Box  Morning Musume All Singles Complete: 10th Anniversary  Morning Musume Zen Single Coupling Collection  เดอะ เบสท์! ~อัปเดต มอร์นิงมูซูเมะ~  Morning Musume '14 Coupling Collection 2  Best! Morning Musume 20th Anniversary  Morning Musume Best Selection ~The 25 Shuunen~ 
กลุ่มย่อย:  ทัมโปโปะ  เพททีโมนิ  มินิโมนิ  มอร์นิงมูซูเมะซากูรางูมิ  มอร์นิงมูซูเมะโอโตเมงูมิ  มอร์นิงมุซุเมะ ทันโจ 10 เน็งคิเน็นไต 
 ผลงานการแสดง  ผลงานเพลง  ซิงเกิล  สมาชิก 
หน้าปกสมุดรวมภาพถ่ายชุด "เกอร์"
ระยะทางเลเวนชเตย์น

Levenshtein edit distance เป็นขั้นตอนวิธีการวัดหาค่าความต่างกันของสายอักขระสองชุด ระหว่างชุดแรกที่เป็นต้นแบบ และ ชุดที่สองที่เป็นชุดเปรียบเทียบ โดยค่าความต่างกันจะวัดจากจำนวนของการที่จะต้องทำการตัดออก แทรก และแทนที่ อักขระในชุดที่นำมาเปรียบเทียบจนกระทั่งมีลักษณะเหมือนชุดอักขระที่เป็นต้นแบบทุกประการ ขั้นตอนวิธีการวัดใช้กำหนดการพลวัตในการแก้ปัญหา
ประวัติ

Levenshtein Edit Distance ถูกตั้งชื่อตามนักวิทยาศาสตร์ชาวรัสเซีย Vladimir Levenshtein ซึ่งเป็นผู้ปรับปรุงชุด Algorithms นี้ในปี ค.ศ. 1965 และเป็นส่วนหนึ่งในรางวัล IEEE Rechard W. Hamming Medal ที่เขาได้รับในปี ค.ศ. 2006
คำอธิบาย

ขั้นตอนวิธีการนี้จะเป็นการนำชุดอักขระ 2 ชุด มาเปรียบเทียบจำนวนความแตกต่างกัน โดยจะพิจารณาดังนี้
การแทรก เป็นการนำเอาอักขระตัวใดๆมา เพื่อให้ชุดอักขระชุดนั้นเหมือนกับอีกชุดอักขระหนึ่งในภายหลัง เช่น run → ruin จะแทรกตัว i ให้กับ run เพื่อให้ run กลายเป็น ruin เป็นต้น
การตัดออก เป็นการตัดอักขระออกครั้งละ 1 ตัว จากชุดอักขระตัวหนึ่ง เพื่อให้ชุดอักขระชุดนั้นเหมือนกับอีกชุดอักขระหนึ่งในภายหลัง เช่น dog → do จะตัดตัว g ออก เพื่อให้ dog กลายเป็น do เป็นต้น
การแทนที่ เป็นการนำอักขระของชุดอักขระหนึ่งไปแทนอักขระของอีกชุดอักขระหนึ่ง เพื่อให้ชุดอักขระชุดนั้นเหมือนกับอีกชุดอักขระหนึ่งในภายหลัง เช่น cat → rat จะแทนที่ r ด้วย c เพื่อให้ cat กลายเป็น rat หรือ อาจมองในทางกลับกันก็ได้ เป็นต้น
รหัสเทียม

int LevenshteinDistance(char s[1..m], char t[1..n])
{
 // สำหรับทุกๆค่า i และ j, d[i,j] จะแสดงค่าความแตกต่างระหว่างอักขระ i ตัวแรกของ s และ อักขระ j ตัวแรกของ t สังเกตว่า แถวลำดับ d จะมีขนาด (m+1)x(n+1)
 declare int d[0..m, 0..n]
 for i from 0 to m
   d[i, 0] := i // ค่าความแตกต่างระหว่างข้อความแรกใดๆ กับ ข้อความที่สองที่ว่างเปล่า
  for j from 0 to n
   d[0, j] := j // ค่าความแตกต่างระหว่างข้อความที่สองใดๆ กับ ข้อความแรกที่ว่างเปล่า
  for j from 1 to n
 {
   for i from 1 to m
   {
     if s[i] = t[j] then
       d[i, j] := d[i-1, j-1]       // พิจารณาตัวถัดมา
     else
       d[i, j] := minimum
                  (
                    d[i-1, j] + 1,  // การตัดออก
                    d[i, j-1] + 1,  // การแทรก
                    d[i-1, j-1] + 1 // การแทนที่
                  )
   }
 }
 return d[m,n]
}
ตัวอย่าง

|  |  | m | e | t | h | o | d |
| --- | --- | --- | --- | --- | --- | --- | --- |
|  | 0 | 1 | 2 | 3 | 4 | 5 | 6 |
| a | 1 | 1 | 2 | 3 | 4 | 5 | 6 |
| l | 2 | 2 | 2 | 3 | 4 | 5 | 6 |
| g | 3 | 3 | 3 | 3 | 4 | 5 | 6 |
| o | 4 | 4 | 4 | 4 | 4 | 4 | 5 |
r: 5
i: 6
| t | 7 | 7 | 7 | 6 | 7 | 7 | 7 |
| h | 8 | 8 | 8 | 7 | 6 | 7 | 8 |
| m | 9 | 8 | 9 | 8 | 7 | 7 | 8 |
จากตัวอย่างจะเห็นว่า คำว่า algorithm และ คำว่า method มีค่าความต่างกันอยู่คือ 8 โดยได้มาจาก
การแทรก a, l, g และ o ดำเนินการ 4 ครั้ง
การตัด o ของ method ออก ดำเนินการ 1 ครั้ง
การแทนที่ m ด้วย r, e ด้วย i และ d ด้วย m ดำเนินการ 3 ครั้ง
ดั้งนั้น จะต้องดำเนินการทั้งหมด 8 ครั้ง จึงมีค่าความต่างกันอยู่ 8
การพิสูจน์ความถูกต้อง

เราสามารถแปลงชุดอักขระเริ่มต้น s[1..i] เป็นชุดอักขระเปรียบเทียบ t[1..j] โดยใช้จำนวนครั้งในการกระทำคือ d[i,j] ซึ่งเป็นจำนวนครั้งของการกระทำที่น้อยที่สุด สามารถแสดงการพิสูจน์ความถูกต้องได้ดังนี้
เราจะต้องเริ่มจากแถว และ สดมภ์ ที่ 0 เพราะว่าชุดอักขระ s[1..i] สามารถแปลงเป็นชุดอักขระว่างเปล่า t[1..0] ได้ โดยการตัดอักขระของชุดอักขระ s[1..i] ออกทั้งหมด i ตัว และในทำนองเดียวกัน เราก็สามารถแปลงจากชุดอักขระว่างเปล่า s[1..0] เป็นชุดอักขระ t[1..j] ได้ โดยเพิ่มอักขระจำนวน j ตัว
ถ้า s[i] = t[j] และเราสามารถแปลงชุดอักขระ s[1..i-1] เป็นชุดอักขระ t[1..j-1] ใน k ครั้งแล้ว เราก็สามารถทำในทำนองเดียวกันกับ s[1..i] ได้ใน k ครั้ง โดยสามารถละเลยอักขระตัวสุดท้ายไปได้
มิฉะนั้นแล้ว การแปลงชุดอักขระโดยมีค่าการกระทำน้อยที่สุดสามารถดำเนินการได้ด้วยสามวิธีดังนี้
ถ้าเราสามารถแปลงชุดอักขระ s[1..i] เป็นชุดอักขระ t[1..j-1] ใน k ครั้งแล้ว เราก็สามารถเพิ่มอักขระ t[j] ได้ เพื่อที่จะให้ได้ข้อความ t[1..j] โดยใช้การกระทำ k+1 ครั้ง (การแทรก)
ถ้าเราสามารถแปลงชุดอักขระ s[1..i-1] เป็นชุดอักขระt[1..j] ใน k ครั้งแล้ว เราก็สามารถลด s[i] ออก แล้วกระทำการแปลงข้อความตามเดิม จำนวนครั้งจะเท่ากับ k+1 ครั้ง (การตัดออก)
ถ้าเราสามารถแปลงชุดอักขระ s[1..i-1] เป็นชุดอักขระ t[1..j-1] ใน k ครั้ง เราก็สามารถทำในทำนองเดียวกันกับชุดอักขระ s[1..i] และเปลี่ยนอักขระต้นแบบ s[i] ไปเป็นอักขระ t[j] ได้ จำนวนครั้งจะเท่ากับ k+1 ครั้ง (การแทนที่)
จำนวนการกระทำที่ต้องการแปลงจากชุดอักขระ s[1..n] เป็นชุดอักขระ t[1..m] คือจำนวนครั้งที่ใช้ในการแปลงอักขระทั้งหมดใน s ไปเป็นอักขระทั้งหมดใน t ซึ่งจะปรากฏในตำแหน่ง d[n, m]
การนำไปประยุกต์ใช้

Levenshtein Edit Distance ถูกใช้ในการตรวจคำสะกด พิสูจน์ประโยคข้อความ วิเคราะห์รหัสพันธุกรรม ตรวจสอบการคัดลอกข้อความ และ อื่นๆอีกมากมาย เช่น
การกรองรายชื่ออีเมลล์ filter blocks of email lists เก็บถาวร 2011-10-08 ที่ เวย์แบ็กแมชชีน
การสำรวจรายชื่อทารก the ultimate baby name explorer เก็บถาวร 2011-10-07 ที่ เวย์แบ็กแมชชีน
การตั้งชื่อสินค้า และ บริการ
ใช้เป็นส่วนหนึ่งของการตรวจสอบการสะกดคำ spell checker
ใช้พิสูจน์เนื้อหาที่เลียนแบบมา และ การลอกเลียนแบบ
ใช้เพื่อแก้คำผิด สำหรับการค้นหาของเครื่องมือค้นหา
ขั้นตอนวิธีอื่นๆที่เกี่ยวข้อง

agrep
Approximate string matching
Bitap algorithm
Damerau–Levenshtein distance
diff
Dynamic time warping
Euclidean distance
Fuzzy string searching
Hamming weight
Hirschberg's algorithm
Homology of sequences in genetics
Hunt–McIlroy algorithm
Jaccard index
Jaro–Winkler distance
Levenshtein automaton
Longest common subsequence problem
Lucene
Manhattan distance
Metric space
Needleman–Wunsch algorithm
Sequence alignment
Similarity (mathematics)
Similarity space on Numerical taxonomy
Smith–Waterman algorithm
Sørensen similarity index
Typosquatting
ดูเพิ่ม

C# implementation
วัดโขมง

| วัดโขมง |
| --- | --- |

ที่ตั้ง: ตำบลโขมง อำเภอท่าใหม่ จังหวัดจันทบุรี
ประเภท: วัดราษฎร์
นิกาย: มหานิกาย
เจ้าอาวาส: พระครูพิพัฒน์พลาธร (จำปา เตชพโล)
 สถานีย่อยพระพุทธศาสนา
วัดโขมง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโขมง อำเภอท่าใหม่ จังหวัดจันทบุรี
ตามประวัติวัดระบุว่าวัดโขมงสร้างเมื่อ พ.ศ. 2330 โดยมีพระอาจารย์เริ่มเป็นผู้ริเริ่มสร้างวัดและผูกพัทธสีมาเมื่อ พ.ศ. 2500 ส่วนสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2397
อุโบสถแบบมหาอุดคือมีทางเข้าทางเดียว มีใบเสมาศิลปะรัตนโกสินทร์ตอนต้น นอกจากนั้นวัดยังมีศิลปวัตถุ ได้แก่ นาฬิกาแดดทำจากไม้กันเกราแผ่นเดียวเป็นรูปทรงคล้ายตุ๊กตา มีแขน 2 แขน คาดว่าสร้างพร้อมกับอุโบสถมหาอุด ติดตั้งอยู่บนยอดซุ้มเสมาทั้ง 8 ทิศ ปัจจุบันเหลืออยู่เพียงชิ้นเดียว เก๋งจีนโบราณซึ่งสันนิษฐานว่าสร้างหลังจากสร้างวัดไม่นาน น่าจะเก็บกระดูกของคนจีนซึ่งมีฐานะ แต่ประวัติการสร้างนั้นไม่แน่ชัด
รายนามเจ้าอาวาส

เจ้าอธิการเริ่ม
พระอุปัจฉาย์แจง ติสฺสโร
พระอุปัจฉาย์เฝื่อน เตวิชฺโช
พระครูสังฆกิจจานุโยค (หอ วสนฺโน)
พระครูพิพัฒน์พลาธร (จำปา เตชพโล)
วัดมหาธาตุ (จังหวัดชัยนาท)

| วัดมหาธาตุ |
| --- | --- |


ชื่อสามัญ: วัดมหาธาตุ, วัดพระธาตุ, วัดหัวเมือง
ที่ตั้ง: ตำบลแพรกศรีราชา อำเภอสรรคบุรี จังหวัดชัยนาท
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดมหาธาตุเป็นวัดที่ตั้งอยู่ในตำบลแพรกศรีราชา อำเภอสรรคบุรี จังหวัดชัยนาท เป็นวัดเก่าแก่โบราณคู่เมืองแพรกหรือเมืองสรรค์ เดิมมีชื่อว่า “วัดพระธาตุ หรือ วัดหัวเมือง” สร้างขึ้นมาก่อนสมัยกรุงศรีอยุธยา
พื้นที่และอาณาเขต

วัดมหาธาตุ มีพื้นที่รวม 16 ไร่ 2 งาน 47 ตารางวา
อาณาเขต
ทิศเหนือ ยาว 120 ม. ติดต่อกับวัดพญาแพรกและถนนสาธารณะ(ซอยหน้าพระลาน 4 )
ทิศใต้ ยาว 110 ม. ติดต่อกับถนนสาธารณะ (ซอยหน้าพระลาน2)และหมู่บ้าน
ทิศตะวันออก ยาว 63 ม. ติดต่อับแม่น้ำน้อย
ทิศตะวันตก ยาว 63 ม. ติดต่อกับ ถนนหน้าพระลาน(ซอยหน้าพระลาน3และ5)
ประวัติ

วัดมหาธาตุตั้งอยู่ในบริเวณริมแม่น้ำน้อยและปากคลองศรีบัวทองเดิม ซึ่งเป็นทางเชื่อมไปยังเมืองโบราณดงคอน ในสมัยสุโขทัยใกล้เข้าสู่ยุคกรุงศรีอยุธยา ได้มีการสร้างเจดีย์ประธานและอุโบสถทางทิศตะวันออก ซึ่งเป็นแบบแผนตามคติในสมัยนั้น
ต่อมาเมื่อกรุงศรีอยุธยาเป็นราชธานี วัดแห่งนี้ถูกใช้เป็นท้องพระโรงของผู้ครองเมืองสรรคบุรี ดังที่ในปัจจุบันมีการเรียกบริเวณวัดว่าหน้าพระลาน และมีการขยายวิหารหลวงและระเบียงคดไปทางทิศเหนือสมัยที่เจ้ายี่พระยามาครองเมืองสรรคบุรี หลังจากนั้นก็ได้มีการบูรณะวัดมหาธาตุแห่งนี้เรื่อยมา จนมาถึงช่วงเสียกรุงศรีอยุธยาครั้งที่ 2 เมืองสรรคบุรีจึงได้ร้างอยู่ช่วงเวลาหนึ่ง ในวันที่ 7 ตุลาคม พ.ศ. 2444 หรือรัตนโกสินทรศก 120 พระบาทสมเด็จพระจุลจอมเกล้าเจ้าอยู่หัวรัชกาลที่ 5 ได้เสด็จมายังวัดแห่งนี้และได้มีความในจดหมายเหตุดังนี้
“ วัดมหาธาตุในตำบลบ้านเรียกว่าบ้านพระลานอันเป็นที่ตั้งวังเจ้าผู้ครองเมืองอยู่ในกลางย่านระหว่างคูเมืองทั้งสองด้าน วัดมหาธาตุนั้นตามฝีมือทำเป็น 2 คราวฤา 3 คราว ชั้นเดิมทีเดียวเปนอย่างเมืองละโว้ ชั้นที่ 2 เปนอย่างลพบุรี เป็นการที่ทำเพิ่มซ้ำ ๆ กันลงไป เช่นตัวอย่างที่เห็นชัดเจนคือ พระระเบียงเดิมเป็นพระศิลานั้ง เว้นห้องหนึ่งมีห้องหนึ่ง ครั้นภายหลังทำแทรกลงในห้องว่างทุก ๆ ห้อง เปนพระก่ออิฐ แลขยายระเบียงคดต่ออกไปเอามุมเปนกลาง อย่างเช่นวัดพระศรีรัตนศาสดาราม
พระบาทสมเด็จพระมงกุฎเกล้าเจ้าอยู่หัวรัชกาลที่ 6 เสด็จเมื่อวันที่ 20 กันยายน พ.ศ. 2459 เวลาเช้า 4 โมงเสด็จแต่กลับพลับพลาหน้าที่ว่าการอำเภอสิงห์ขึ้นไปประทับร้อนพลับพลาวัดมหาธาตุเมืองแพรกศรีราชา คือเมืองสรรค์เก่าท้องที่อำเภอสรรค์ จังหวัดชัยนาทบุรี มณฑลนครสวรรค์ระยะทาง 4 ชั่วโมงประทับเสวยแล้วเสด็จแต่วัดมหาธาตุขึ้นไปออกปากแพรกล่องลงไปประทับพลับพลาวัดพระบรมธาตุจังหวัดชัยนาทบุรี ระยะทาง 2 ชั่วโมง
วันที่ 15 ตุลาคม พ.ศ. 2519 พระบาทสมเด็จพระวชิรเกล้าเจ้าอยู่หัว หรือ สมเด็จพระบรมโอรสาธิราชฯสยามมงกุฎราชกุมาร (ยศในขณะนั้น) ได้เสด็จฯยังวัดมหาธาตุเพื่อทอดพระเนตรโบราณวัตถุและทรงเยี่ยมราษฎรด้วย (พระสมุห์ทิ้งจิตตสลโล) เจ้าอาวาสรับเสด็จฯ ณ อุโบสถและได้ถวายพระเครื่องเมืองสรรค์จำนวน 3 องค์แด่สมเด็จฯด้วย
วันที่ 30 ตุลาคม พ.ศ. 2535 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จฯพานักเรียนนายร้อยพระจุลจอมเกล้าศึกษาประวัติศาสตร์ ณ วัดมหาธาตุและทรงเยี่ยมราษฎรด้วยพร้อมกันนั้นพระองค์ได้ทรงถวายเงินบำรุงวัดจำนวน 3,000 บาทพร้อมเครื่องอัฐบริขารแค่เจ้าอาวาส (พระครูชัยกิจโสภณเจ้าอาวาสรับเสด็จฯ ณ อุโบสถ)
วิหารเก้าห้อง วัดมหาธาตุสรรคบุรี
วัดด่าน

วัดด่าน สามารถหมายถึง
วัดด่าน แขวงบางโพงพาง เขตยานนาวา กรุงเทพ
วัดด่านสำโรง ซอยสุขุมวิท 113 ถนนศรีนครินทร์ ตำบลสำโรงเหนือ อำเภอเมืองสมุทรปราการ จังหวัดสมุทรปราการ
วัดด่าน ระนอง หรือ วัดอุปนันทาราม ตำบลเขานิเวศน์ อำเภอเมืองระนอง จังหวัดระนอง
วัดบ้านนา

| วัดบ้านนา |
| --- | --- |


ที่ตั้ง: ตำบลเมืองเก่า อำเภอเมืองสุโขทัย จังหวัดสุโขทัย ๖๔๐๐๐
ประเภท: วัดราษฎร์
นิกาย: เถรวาท
เจ้าอาวาส: พระครูประภาตธรรมมานันท์ (สุดา วรธมฺโม)
กิจกรรม: ศาสนสถานในพระพุทธศาสนาที่มีกิจกรรมเชิงพุทธตลอดปี/ศูนย์ศึกษาพระพุทธศาสนาวันอาทิตย์
 สถานีย่อยพระพุทธศาสนา
วัดบ้านนา ตั้งอยู่ที่ถนนจรดวิถีถ่อง  เลขที่ 208 หมู่ที่ 1 ตำบลเมืองเก่า อำเภอเมืองสุโขทัย จังหวัดสุโขทัย เป็นวัดในพระพุทธศาสนาฝ่ายเถรวาท สังกัดคณะสงฆ์ฝ่ายมหานิกาย
ประวัติ

วัดบ้านนา ตามประวัติและหลักฐานที่พบ เป็นวัดที่สร้างตั้งแต่ราว พ.ศ. 2440 แต่เดิมมีชื่อเรียกว่าวัดโพธิ์ตึก ต่อมาได้มีการเปลี่ยนชื่อใหม่เป็น “วัดบ้านนา” ได้รับพระราชทานวิสุงคามสีมา วันที่ 14 สิงหาคม 2485 เนื้อที่ในการสร้างวัด มีเนื้อที่ 17 ไร่ 2 งาน 43 ตารางวา
ศาสนสถาน

ศาลาการเปรียญ
อุโบสถ
เมรุ/ศาลาคู่เมรุ
หอระฆัง
กุฎิที่พักสงฆ์
ศูนย์บูรณาการวัฒนธรรมไทยสายใยชุมชนวัดบ้านนา
นวดแผนไทย
หอประชุม
ลำดับเจ้าอาวาส

พระครูวิจัยธรรมกิจ  (บุญชู เกสโร)
พระครูสุธรรมโกศล (อำนวย เตชวโร)
พระครูประภาตธรรมมานันท์ (สุดา วรธมฺโม)
เจ้าคณะตำบลเมืองเก่า 30 ม.ค.2557
รองเจ้าคณะอำเภอเมืองสุโขทัย พ.ศ. 2560
แหล่งข้อมูลอื่น

พระครูประภาตธรรมานันท์ (สุดา วรธมฺโม)
ศูนย์บูรณาการวัฒนธรรมไทยสายใยชุมชนวัดบ้านนา[ลิงก์เสีย]